242 Nasci, Natus

Sicut legimus, in Christo tres substantias: diuinitatem, carnem, spiritum, ita tres natiuitates. In ipso commemorat scripturam: diuinam ex patre, carnalem ex matre, sprituale in mente. Ex patre nascitur Deus, ex matre nascitur homo, in mente nascitur spiritus. Ex patre via, ex matre veritas, in mente vita. Et patre nascitur semper, ex muliere senilis, in mente nascitur sepe.

De primo, Psal. [109:3]: *Ante luciferum, genui te*.

De secundo, Ysai. [7:14; 9:6]: *Ecce virgo concipiet*, et sequitur, puer *natus est nobis*.

De tercio, Mala. [4:2]: *Vobis timentibus nomen meum* erit *sol justitiæ*.

Secundum eternam generacionem habet matrem, secundum illud Matt. [12:50]: *Quicumque fecerit voluntatem Patris mei*, hic mihi pater *et frater, et soror, et mater est*. Has tres natiuitates representat ecclesia in illis tribus missis quas celebrat in natali Christi. Nam eterna generacio que est occulta representatur per missum in nocte. Vnde dicit Ysai. [53:8]: *Generationem ejus quis enarrabit?* Secunda natiuitas, carnalis, que partim est occulta quo ad modum, sed partim naui, partim manifesta quo ad factum representatur per secundam missam in aurora. Tercia natiuitas, spiritualis, que est manifesta per effectum representatur per terciam missam. In die Christus nempe per affectum et effectum nascitur, sed per profectum nutritur. Et sicut Christus duplicem habuit nativitatem, vna ex parte patris, aliam ex parte matris, ita et nos debemus dupliciter nasci, scilicet, ad mundum et ad Deum. De qua Joan. 3[:5]: *Nisi quis renatus fuerit ex aqua, et Spiritu, non potest* intrare *in regnum Dei*.

¶ De istis duo natiuitatibus dicit Augustinus in libello *De catechizando rudibus*, c. 2, sicut Jacob in sua natiuitate premisit manuum et sic secutum est caput et alia membra, sic Christus premissiis patriarchis et prophetis quamdam parte, quasi manuum corporis sui, se nacitur fore pronuncians. Et quasi quinque digitis quinque libris legis propter prececedentem tenens quod noluit supplantare. Igitur circa Christi natiuitatem est sciendum quod Christus natus est de matre, sicut flos de spina, sicut creator de creatura, sicut aurum de terra. Primum ostendit eius puritatem. Secundum est humanitatem. Tercium est bonitatem uel preconsitatem.

¶ De primo, Matt. 2[:1]: *Natus est in Bethleem Iude* *in diebus Herodis*. Unde sicut dicitur[[1]](#endnote-1) spine suffocant florem crescentem inter eas, sicut dicitur Luc. 9[:7-9]. Sic Iudei et Herodes Christum florentem inter eos nitebantur extinguere. Vnde sibi competit illud Job [14:1]: *Homo natus de muliere, brevi vivens tempore, repletur multis miseriis*.

De secundo, dicitur in Psal. [86:5]: *Homo natus est in ea, et ipse fundavit eam [Altissimus]*. Quando homo moratur in hostes indiget domo bene fundata, sic Christus quando morabatur inter peruersos fundauit sibi domum fortissimam quam nullus hostis potuit perfodere nec penetrare. Vnde et ipsa mater sola fidem ecclesie supportabat quando apostoli titubarunt et fugerunt. Vnde Chrisostomus, homilia 9 *Super Mattheum*, homo in carne nascitur, ut corrupcioni subiaceat, sed Christus natus est, ut sanet corrupcionem. Vidi admirandam Christi natiuitatem per homines peccatores, per mulieres meretrices, adulteras, et gentiles. Sed talis generacio non sordidat dignitatem, set magis commendat misericordiam eius, scilicet, per tales voluit. Et sequitur infra, homilia 15.

¶ Alii filii accipiunt a patribus generositatem, sed ab isto filio patres sunt generosi.

De tercio, secundum naturales, aurum profunditur, iacet, et nascatur in terra quam aliud metallum et maiorem certamen requirit. Ideo ab aquilone calor magis comprimitur ad interiora terre propter frigus circumstans. Sic Christus natus est in profundissima humilitate et attraxit ad se maiorem calorem caritatis et gratie quam aliquis alius. Et sicut aurum est metallum optimum, sic Christus optima creatura. Vnde et figuratus est per aurum *Heuilath* quod *optimum est*, Gen. 2[:11-12]. Sic ergo imitatores Christi nasci debent in puritate et humilitate, in bonitate ad dignitates mundi, Joan. 1[:12]: *Dedit eis potestatem filios Dei fieri*, etc., qui non ex sanguis quantum ad puri- /f. 74vb/ tatem.

¶ Nam ubi contrarunt ad generacionem alicuius plures sanguines, ibi est impuritas *neque ex voluntate carnis*, [Joan. 1:13], quantum ad humilitatem. Nam *caro concupiscit adversus spiritum,* [Gal. 5:17], ad hoc quod dominetur, Joan 1[:13]: *Neque ex voluntate viri*, quantum ad bonitatem, sicut enim quod ex natura melius est quam quod ex voluntate. Sic quod est a superiori melius est quam quod ex natura est, quia melius est quod ex Deo est quam quod ex viro est. Et hoc est quod subdicitur. Sed ex Deo nati sunt. Ideo natiuitas talium potens est secundum illud [1] Joan. 5[:4]: *Omne quod natum est ex Deo, vincit mundum*. Hoc apparet in filiis ecclesie, quod quidam ex sanguine nati sunt et tales sunt monstra in ecclesia. Nam dum mater est in sanguine non beati potest concipere. Quidam sunt ex voluntate carnis, sed carnosi parentes non bene generant. Sed quidam generantur ex voluntate viri et talis non est bona sed violenta generatur.

¶ Nota hic quod ecclesia celebrat tres natiuitates, scilicet, Christi, Marie, et Johannis Baptista. In signum trium spiritualium nativitatum quibus nos renascimur ad salutem, scilicet, cum Johanne in aqua, cum Maria in penitentia, cum Christo in gloria.

¶ De primo, Ioan. 1[:26]: *Ego baptizo in aqua.* De 1 Joan. 2[:29]: *Qui facit justitiam, ex ipso natus est*. Penitentia est actus iustitie. Vnde cum homo natus in mundo duo mala afferat secum, scilicet, peccatum originale et pronitatem ex fomite ad peccandum actualiter. Primum istorum deletur per baptismum, secundum mitigatur per penitenciam.

¶ De tercio, mortem sanctorum vocat ecclesia natale eorum, quia sicut natiuitas in mundum est eorum natiuitas in mortem, ita mors eorum est natiuitas ad vitam, Eccle. 7[:2]: Melior *est* *dies mortis die nativitatis*. Ideo dixit Job 3[:3]: *Pereat dies in qua natus sum*, scilicet, mutabilitatis.

1. dicitur ] *add*. ~~dictur Luc. 9 sic Iu- dei et Herodes~~ F.128. [↑](#endnote-ref-1)